b'\n_START_ARTICLE_\nNovi \xc4\x8das (glasilo)\n_START_PARAGRAPH_\nNovi \xc4\x8das je bilo glasilo kr\xc5\xa1\xc4\x8danskosocialnega delavstva, ki je izhajal od leta 1921 do 1922._NEWLINE_Novi \xc4\x8das je kot dnevnik izhajal v Ljubljani; uredniki so bili Anton Marin\xc4\x8dek, France Krem\xc5\xbear in Jo\xc5\xbee Rutar. List je zagovarjal v kr\xc5\xa1\xc4\x8danskem taboru radikalne leve socialne poglede na delavsko vpra\xc5\xa1anje ter se zavzemal za slovensko avtonomijo in republikansko obliko jugoslovanske dr\xc5\xbeave. Sprva ga je vodstvo Slovenske ljudske stranke podpiralo, ker je z njim ohranjalo ravnote\xc5\xbeje v radikaliziranih socialnih razmerah, ko pa se je Slovenska ljudska stranka ustalila v slovenski dru\xc5\xbebi, ji je postal Novi \xc4\x8das s preve\xc4\x8d neodvisno delavsko in republikansko usmeritvijo odve\xc4\x8d in ga je ukinila.'